techiaith/cofnodycynulliad_en-cy huggingface dataset:
English: That gives us, perhaps, new opportunities to deal with some of the boundaries within portfolios that, as you know, can be challenging from time to time. So, I think the emphasis on education is very important. The emphasis on early years education is very important. We have challenges and targets, as we've set out in our work programme, but as you mentioned, when you were Minister, the emphasis on that is very important in driving access to the education system and allowing language transmission later in life. The linkages there are very important. So, there are a number of things that can be continued from that strategy. It's important that we do look from time to time at the direction of travel. There have been a number of reviews recently on language use and so on, and it does show some progress. But, as I've said, what I'm working towards is to ensure that we respond to the census results. When we get those results, it'll be an opportunity for us to look again at where we are in terms of the pathway, and we may need to make changes as a result of that.
Welsh: Mae hynny'n rhoi cyfleoedd newydd i ni i allu delio â rhai o'r ffiniau portffolios hynny sydd, wrth gwrs, fel ŷch chi'n gwybod, yn gallu bod yn sialens o bryd i'w gilydd. Felly, mae'r pwyslais, rwy'n credu, ar y system addysg yn bwysig iawn, mae'r pwyslais ar addysg gynnar yn bwysig iawn hefyd. Mae gennym ni amcanion, fel rŷn ni wedi gosod yn y rhaglen waith, sydd yn heriol yn y maes hwnnw. Ond, fel roeddech chi'n dweud o ran pan roeddech chi'n Weinidog, mae'r pwyslais ar hwnnw yn bwysig iawn o ran gyrru mynediad at y system addysg a gyrru'r gallu i drosglwyddo'r iaith yn hwyrach mewn bywyd. Mae'r cysylltiad addysgu yn y cyfnod hwnnw'n bwysig iawn. Felly, mae amryw o bethau, rwy'n credu, sy'n parhau o'r strategaeth honno, ac mae'n bwysig ein bod ni'n edrych, o bryd i'w gilydd, ar y cyfeiriad. Mae amryw o adolygiadau wedi bod yn ddiweddar ar ddefnydd iaith, ac ati, felly mae'n dangos rhywfaint o gynnydd, ond fel rwy'n dweud, yr hyn rwy'n gweithio tuag ato fe yw sicrhau ein bod ni'n ymateb i ganlyniadau'r cyfrifiad. Pan gawn ni ganlyniad y cyfrifiad, rwy'n credu y bydd yn gyfle inni edrych eto ar lle ydyn ni o ran y llwybr a'r taflwybr, ac efallai bydd angen newid eto yn sgil hynny.
English: Thank you for that. You haven't answered the question in full, but I won't pursue it any further. But what struck me in the work programme is that you have areas of action - I'm reading this in English. The first area of action here is establishing and supporting a commission on the situation of the Welsh language as a community language. And, in response to Tom, you mentioned the language as a community language and the importance of that, but you know from your own background, and I certainly know - I think each and every one of us who uses the Welsh language knows - that that isn't the case in areas as it was in the past, and that the language isn't a community language any longer in many areas. And the Swansea valley and the Gower area are some of those areas where we've lost the language as a community language. So, what's the commission's role going to be? What's your vision for this commission?
Welsh: Y peth oedd wedi fy nharo i - . Diolch am hynny. Dwyt ti heb ateb y cwestiwn yn llawn, wrth gwrs, ond gwnaf i ddim mynd ar ôl hynny. Ond, yn y rhaglen gwaith, mae gen ti areas of action - rwy'n darllen hwn yn Saesneg yn fan hyn. Y gweithred cyntaf sydd yn fan hyn yw sefydlu a chefnogi comisiwn i gryfhau sefyllfa'r Gymraeg fel iaith gymunedol. Ac mi wyt ti, wrth ateb Tom, wedi sôn am yr iaith fel iaith gymunedol, a chryfder a phwysigrwydd hynny. Ond mi wyt ti'n gwybod o dy gefndir dy hunan, a dwi'n gwybod, ac mae pob un ohonon ni sy'n defnyddio'r Gymraeg yn gwybod, bod hynny ddim yn wir mewn mannau lle oedd hi'n arfer bod yn wir - bod yr iaith ddim yn iaith gymunedol mewn sawl man. Ac mae Cwm Tawe ac ardal Gŵyr yn rhan o'r ardal lle rŷn ni wedi colli'r Gymraeg fel iaith gymunedol. Felly, beth ydy gwaith y comisiwn yn mynd i fod? Pa fath o gomisiwn? Beth yw dy weledigaeth am y comisiwn ar hyn o bryd?
English: Well, we have various interventions - . Perhaps I could have a further conversation with you on the context of the Swansea valley, as one who lives very close to that area. But the picture isn't balanced across Wales, of course. The policy in terms of the commission, which is one of the things recommended by Simon Brooks in his report, is part of a broader package of interventions. So, I'm not saying for one second that the commission is the solution to the challenge, but having an understanding of the economic impact on the Welsh language, socioeconomic impacts and the broader context is important to us in this context. The interventions that we've been discussing, in terms of planning, taxation, support for home ownership, and so on, some of those are quite challenging in terms of delivery, as you will know. But, there has to be a foundation for that in terms of having a deeper understanding of some of these impacts so that we avoid what is a substantial risk in this area - and Simon Brooks himself makes this point - namely this idea of unintended consequences. The interventions that look most likely to succeed don't always succeed. So, we need to avoid that.
Welsh: Wel, mae gennym ni amryw o ymyrraethau - . Efallai caf fi sgwrs bellach gyda chi yng nghyd-destun Cwm Tawe; fel rhywun sy'n byw yn agos iawn iddo fe, dwi ddim cweit yn cytuno gyda beth rydych chi wedi ei ddweud yn y cyd-destun hwnnw, gyda llaw. Ond dyw'r darlun, wrth gwrs, ddim yn gytbwys ar draws Cymru. Mae'r polisi o ran y comisiwn, sef un o'r pethau y gwnaeth Simon Brooks argymell yn ei adroddiad e, yn rhan o becyn ehangach o ymyrraethau. Felly, dwi ddim yn dweud am eiliad mai comisiwn yw'r ateb i'r sialens, ond mae cael dealltwriaeth o'r impact economaidd ar y Gymraeg, impact patrymau socioeconomaidd ar y Gymraeg a'r cyd-destun ehangach yn bwysig i ni yn y cyd-destun hwn. Mae'r ymyrraethau rŷn ni wedi bod yn eu trafod eisoes o ran cynllunio, o ran trethu, o ran cefnogaeth i'r system o ran perchnogaeth tai, ac ati - mae rhai o'r rheini'n ddigon heriol i'w delifro, fel rydych chi'n gwybod. Ond mae'n rhaid bod sail i hynny hefyd yn y dyfodol o ddealltwriaeth fwy manwl, buaswn i'n dweud, am rai o'r impacts hyn, er mwyn ein bod ni'n osgoi'r hyn sy'n risg eithaf sylweddol yn y maes hwn - ac mae Simon Brooks ei hun yn dweud hwn - sef y syniad yma o unintended consequences. Dyw'r ymyrraethau sydd efallai'n edrych yn fwyaf tebygol o gael yr ymateb cywir ddim wastad yn gwneud hynny. Felly, mae angen sicrhau ein bod ni'n osgoi hynny.
English: Thank you for that. That's a great help. So, you see this commission as a language planning body.
Welsh: Diolch am hynny. Mae hynny'n help mawr. Felly rydych chi'n gweld y comisiwn yma fel sefydliad cynllunio iaith.
English: No, I see it as a group of people who will advise us. I don't see it as an institution with a building, as such -
Welsh: Dwi ddim yn ei weld e fel sefydliad; dwi'n ei weld e fel grŵp o bobl sy'n mynd i'n cynghori ni. Dwi ddim yn gweld sefydliad gydag adeilad -
English: Well, yes, that's semantics - a group of people doing language planning.
Welsh: Wel, pa bynnag iaith rydyn ni'n defnyddio - grŵp o bobl sy'n cynllunio iaith.
English: It's a contribution to that, most certainly.
Welsh: Mae'n gyfraniad at hynny, yn sicr.
English: So, you don't see any broader role for Government in promoting the use of the Welsh language.
Welsh: Felly, dydych chi ddim yn gweld unrhyw rôl ehangach i'r Llywodraeth i hybu'r defnydd o'r Gymraeg.
English: How will you do that?
Welsh: Sut ydych chi'n mynd i wneud hynny?
English: I don't want to give a lengthy response to that question, but I will just say that the idea of promotion has been one that's been very comfortable, at one level. It's very broad ranging, and it doesn't lend itself to specifics in terms of strategic interventions, and it doesn't lend itself to the work of being accountable to you as a committee and a Senedd. I prefer to look at the individual interventions. So, if we're talking about increasing Welsh-medium education, then that's the aim. If we're talking about increasing adult education, that's a target. If we're talking about Welsh-only spaces, that's the target. So, I think it needs to be looked at in more detail.
Welsh: Dwi ddim eisiau rhoi ymateb hir iawn, ond gwnaf i jest ddweud hyn: mae'r syniad o hybu wedi bod yn syniad cyfforddus iawn, ar un lefel. Hynny yw, mae'n syniad eang iawn, a dyw e ddim yn benthyg ei hun i fod yn sbesiffig o ran ymyraethau strategol a dyw e ddim yn benthyg ei hun i'r gwaith o fod yn atebol ichi fel pwyllgor a'r Senedd. Mae'n well gen i edrych ar yr ymyraethau unigol. So, os ydyn ni'n sôn am gynyddu addysg Gymraeg, dyna beth yw'r nod. Os ydyn ni'n sôn am gynyddu addysg i oedolion, dyna beth yw'r nod. Os ydyn ni'n sôn am ofodau uniaith Gymraeg, dyna beth yw'r nod. Felly, dwi'n credu bod angen edrych arno fe ar un lefel mwy manwl na hynny.
English: I don't want to spend the whole morning on this, but I don't think that the kind of commission you've described in answering this question is one that will contribute what we need in terms of language planning at the moment, but perhaps we could return to that at a later stage. As Minister, what I saw was that there was too much bureaucracy around standards. I saw the standards as being okay, but I saw that we were building a whole host of bureaucratic structures that didn't contribute to the use of the Welsh language to support the standards. I didn't see the standards as being as important as they are in some people's eyes. What are your views on the success or otherwise of the standards, in two areas: first of all in creating new rights to use the Welsh language, and secondly, the way in which the Government or the commissioner administers those standards?
Welsh: Ocê. Dwi ddim eisiau treulio'r bore i gyd ar hyn, ond dwi ddim yn credu bod y math o gomisiwn rydych chi wedi'i ddisgrifio wrth ateb y cwestiwn yn un sy'n mynd i gyfrannu beth dŷn ni ei angen o ran cynllunio iaith ar hyn o bryd, ond mae'n bosibl dod nôl at hynny yn nes ymlaen. Fel Gweinidog, beth welais i oedd gormod o fiwrocratiaeth ynglŷn â safonau. Roeddwn i'n gweld y safonau fel peth iawn, ond roeddwn i'n gweld ein bod ni'n adeiladu llu o strwythurau biwrocrataidd nad oeddent yn cyfrannu at y defnydd o'r Gymraeg i gefnogi'r safonau. Doeddwn i ddim yn gweld y safonau fel pethau yr un mor bwysig ag y mae rhai pobl yn eu gweld nhw. Beth ydy dy farn di amboutu llwyddiant neu ddiffyg llwyddiant y safonau, wrth wneud dau beth: yn gyntaf, creu hawliau newydd i ni ddefnyddio'r Gymraeg, ac yn ail, y ffordd y mae'r Llywodraeth neu'r comisiynydd, sut bynnag rŷch chi eisiau ateb y cwestiwn, yn gweinyddu y safonau?
English: I'm pleased to hear that. The second thing I wanted to return to -
Welsh: Dwi'n falch clywed hynny. Yr ail beth roeddwn i eisiau dychwelyd ato oedd rôl y Llywodraeth -
English: If you could be brief, Alun, please.
Welsh: Yn fyr, os gallwch chi, Alun.
English: Okay. In launching the programme publicly, we were clear that the target of 'Cymraeg 2050' was a target to change things, and to change things within Government too. What I didn't say publicly at the time - I didn't feel that as Minister I could say this - was about the lack of support within Government for this target, and the lack of support in your department, the education department. As a former education Minister myself, I did have those kinds of discussions. So, what can you do to change attitudes, negative attitudes within Government? And how do you think you can ensure that the change we all want to see in delivering the target is one that the Government as a whole will be committed to?
Welsh: Ie. Roeddem ni'n glir yn gyhoeddus, wrth lansio'r rhaglen, bod targed 'Cymraeg 2050' yn darged i newid pethau, ac i newid y Llywodraeth hefyd. Beth wnes i ddim ei wneud yn gyhoeddus ar y pryd - doeddwn i ddim yn teimlo fel Gweinidog fy mod i'n gallu dweud hyn - oedd sôn am y diffyg cefnogaeth tu fewn i'r Llywodraeth am y nod, a'r diffyg cefnogaeth yn dy adran di, yr adran addysg. Fel cyn-Weinidog addysg fy hun, roeddwn i'n cael y math yma o drafodaeth. Felly, beth wyt ti'n gallu ei wneud i newid agweddau negyddol tu fewn i'r Llywodraeth? A sut wyt ti'n teimlo rwyt ti'n gallu sicrhau bod y newid dŷn ni i gyd eisiau ei weld i gyrraedd y targed yn un y bydd y Llywodraeth i gyd yn cyfrannu ato?
English: The first thing to say is that it's important to set that target, and that's certainly happened. I will talk about the ministerial elements and ask Owain and Bethan for comments on how the civil service responds to that. So, as you know, the First Minister in his leadership manifesto was clear about mainstreaming the Welsh language in the work of Government. What does that mean? Well, it certainly doesn't mean a culture of compliance - 'this is the plan, and this is the box that you tick at the end to say you've considered the Welsh language'. That's not the culture we're talking about here at all. It's a far more integrated culture where the impact of policy on the Welsh language, both positive and negative, is considered from the very outset. That's the aim. The work of Prosiect 2050 within Government is to ensure that there is support within all portfolios to deliver against the strategy. So, work is happening with virtually all portfolios. We can discuss those if there's time. I'm happy to answer specific questions on these. But this is happening across all portfolios. What needs to happen - and this is the greatest challenge - is to change culture so that you move from a situation where looking at the impact on the Welsh language happens after the policy is developed to a system where that happens from the very outset of policy development. And we're on that journey. There's more to be done, of course, but I will ask Owain for some comments on the civil service and so on.
Welsh: Y peth cyntaf i'w ddweud yw ei fod e'n bwysig i osod y nod hwnnw; so, mae hynny yn sicr wedi digwydd. Fe wna i efallai son am yr elfen weinidogol ac mi wna i ofyn i Owain a Bethan am sylwadau efallai o ran sut mae'r gwasanaeth sifil yn ymateb i hynny. Felly, fel rŷch chi'n cofio, roedd y Prif Weinidog yn ei faniffesto arweinyddol yn glir am brif-ffrydio'r Gymraeg yng ngwaith y Llywodraeth. Beth mae hynny'n ei olygu? Mae'n sicr yn golygu mwy - . Wel, dyw e ddim yn golygu diwylliant o jest cydymffurfiaeth - 'dyma'r cynllun, dyma'r blwch ar y diwedd sy'n gofyn os ydych chi wedi ystyried yr effaith ar y Gymraeg'. Nid dyna'r diwylliant rŷn ni'n sôn amdano yma o gwbl. Mae'n ddiwylliant lot fwy integredig lle mae impact polisi ar y Gymraeg, positif a negyddol, yn cael ei gysidro o'r cychwyn cyntaf. Dyna'r nod. Gwaith Prosiect 2050 o fewn y Llywodraeth - dyna beth yw pwrpas hynny, sicrhau bod cefnogaeth yn digwydd ym mhob portffolio i allu gyrru gwaith i gyrraedd y strategaeth yn ei flaen. Felly, mae gwaith yn digwydd gyda bron pob portffolio. Gallwn ni eu trafod nhw, os oes amser, Cadeirydd. Rwy'n hapus i ateb cwestiynau penodol arnyn nhw. Ond mae hyn yn digwydd ym mhob portffolio. Yr hyn sydd angen digwydd - a hwn yw'r sialens mwyaf - yw newid diwylliant fel eich bod chi'n symud o fyd lle mae edrych ar yr effaith ar y Gymraeg yn digwydd ar ôl i'r polisi gael ei ddatblygu i system lle mae hynny'n digwydd reit ar y cychwyn. Rwy'n credu ein bod ni ar y siwrne honno, yn sicr. Mae lot mwy i'w wneud, wrth gwrs, ond fe wna i ofyn i Owain, efallai, am ei sylwadau o ran y gwasanaeth sifil ac ati.
English: Thank you, Minister. The Minister has already mentioned some of the internal things that we're doing, but to answer your question, certainly there's room for improvement. As the new director, I think there is an opportunity with the fact that we've brought the portfolio together, that education and the Welsh language are contained within the same portfolio. That's crucially important - that the team working for me understand the importance of that, and that we look at how we can drive forward the programme. So, certainly there's a lot more to be done, but as the Minister mentioned, there are internal structures in place to secure that. But we also have to look at other departments and ensure that everyone is rowing in the same direction. So, I would agree with that.
Welsh: Diolch, Weinidog. Mae'r Gweinidog wedi sôn yn barod am rai o'r pethau mewnol yr ydyn ni'n eu gwneud, ond i ateb dy gwestiwn di, yn sicr mae yna le i wella. Fel y cyfarwyddwr newydd, dwi'n meddwl bod yna gyfle gyda'r ffaith ein bod ni wedi dod â'r portffolio at ei gilydd, bod yr iaith Gymraeg a'r adran addysg yn un. Mae hynny'n hollbwysig - bod y tîm sy'n gweithio i fi yn sylweddoli pwysigrwydd hynny, a'n bod ni'n edrych ar sut rydyn ni'n gallu bwrw ymlaen gyda'r cynllun. So, yn sicr mae yna lot fwy i'w wneud, ond fel oedd y Gweinidog yn sôn, mae yna strwythurau mewnol i sicrhau hynny. Ond mae'n rhaid i ni edrych ar adrannau eraill a sicrhau bod pawb yn rhwyfo yn yr un cyfeiriad. Felly, byddwn i'n cytuno â hynny.
English: Thank you very much. We'll move on. I think Carolyn had a supplementary question in this general area.
Welsh: Diolch yn fawr iawn. Fe wnawn ni symud ymlaen ychydig. Dwi'n meddwl bod gan Carolyn gwestiwn atodol yn y maes yma - wel, y maes cyffredinol yma.
English: Yes, certainly, the question of location is important. I mentioned in other contexts that numbers and statistics are important, but in terms of this area, geographical issues are also relevant in looking at education. There is an opportunity now that we have a capital source available for Welsh-medium schools in the new wave of twenty-first century schools, and the fact that that's coming at the same time as the new strategic plans. So, we have an opportunity to co-ordinate both things in terms of vision and provision and funding. In terms of your specific question on the learner travel Measure, there is a review ongoing at the moment. It's not in my portfolio - it's in the climate change portfolio, because that's where transport lies. But work is ongoing at the moment to look at the impact of that Measure, and possible changes to it.
Welsh: Ie, yn sicr, mae'r cwestiwn o leoliad yn bwysig. Rwyf wedi sôn mewn cyd-destunau eraill bod y nod o ran rhifau yn bwysig, ond mae'r nod darpariaeth ddaearyddol yn bwysig hefyd wrth edrych ar gynllunio addysg. Mae cyfle nawr wrth bod ffynhonnell gyfalaf ar gyfer ysgolion cyfrwng Cymraeg yn y don newydd o ysgolion yr unfed ganrif ar hugain yn dod ar yr un pryd â'r cynlluniau strategol newydd. Felly, mae cyfle i gydlynu'r ddau beth o ran gweledigaeth a darpariaeth ac ariannu. O ran y cwestiwn penodol ar y Mesur teithio, mae yna adolygiad yn digwydd ar hyn o bryd. Nid yn fy mhortffolio i mae hynny - mae ym mhortffolio'r adran newid hinsawdd, oherwydd dyna lle mae trafnidiaeth. Ond mae gwaith yn digwydd ar hyn o bryd i edrych ar effaith y Mesur, a newidiadau posib i hwnnw.
English: Thank you very much. Just to follow up on that theme in terms of the WESPs, in looking at councils across Wales, there is inconsistency, of course, in terms of how they deliver the target of a million Welsh speakers. What influence or intervention can you have in terms of ensuring that the councils do support this target of a million Welsh speakers in a meaningful way, rather than simply putting a tick in a box?
Welsh: Diolch yn fawr iawn. Jest i ddilyn y thema yna o ran cynlluniau strategol y Gymraeg, o edrych ar bob cyngor sir yng Nghymru, mae yna anghysondeb, wrth gwrs, yn sut maen nhw'n mynd ati i wireddu'r targed o filiwn o siaradwyr. Pa ddylanwad neu ymyrraeth sydd gennych chi o ran gallu sicrhau bod y cynghorau sir yn cefnogi'r targed o filiwn o siaradwyr mewn ffordd sydd wirioneddol ddim fel tic mewn bocs?
English: I will ask Bethan to provide more detail as to how it works on the ground, but there is a process in place. So, at the moment, as you know, councils work on their Welsh in education strategic plans, the dialogue happens with Welsh Government in that regard, and there are also sessions in terms of building awareness and capacity in the system and being ambitious in how those plans are provided. Then - I think by the end of January - we expect to have those presented to us as a Government for consideration at that time in order to ensure that they are sufficiently ambitious. So, that system is already in place and is operational, but I'll ask Bethan to provide more detail.
Welsh: Gwnaf ofyn i Bethan roi mwy o fanylion am sut mae'r broses yn gweithio ar lawr gwlad, ond mae proses yn bodoli. So, ar hyn o bryd, fel ŷch chi'n gwybod, mae cynghorau'n gweithio ar eu cynlluniau, mae deialog yn digwydd gyda Llywodraeth Cymru yn hyn o beth, a hefyd mae sesiynau i adeiladu ymwybyddiaeth a chapasiti yn y system i allu bod yn uchelgeisiol o ran sut mae'r cynlluniau yn cael eu darparu. Wedyn - rwy'n credu erbyn diwedd mis Ionawr - rwy'n disgwyl i gael rheini wedi cael eu cyflwyno inni fel Llywodraeth i ni gael eu hystyried nhw ar yr amser hwnnw i sicrhau eu bod nhw'n ddigon uchelgeisiol. Felly, mae'r system honno eisoes yn ei lle ac mae'n gweithredu, ond gwnaf i ofyn i Bethan efallai roi mwy o fanylion am hynny.
English: Yes, in addition to what the Minister's just said, we have a specific team working with local authorities across Wales. We provide support. We've delivered a number of sessions online in terms of training in language planning and so on, and we've provided a great deal of support as they develop their new WESPs for the next 10 years. There is also a Welsh language education forum in every county and they've developed a great deal over the past two years, and there's a great deal of good practice. There are language use partners, in terms of school heads and the broader community, who attend those meetings. There's a great deal of work still to be done, as the Minister and Owain have already said, but I have seen substantial changes in attitudes in local authorities. Even in the midst of the pandemic, the language fora continued with their work. So, I think the language in the drafting of the WESPs is more positive now, and there's a real desire to drive this forward and to work in partnership.
Welsh: Ie, yn ategol i'r hyn mae'r Gweinidog wedi'i ddweud, mae gennym ni dîm penodol sy'n gweithio efo awdurdodau lleol ar draws Cymru. Rydyn ni'n cynnig cefnogaeth. Rydyn ni wedi creu llawer o sesiynau ar-lein o ran hyfforddiant mewn cynllunio ieithyddol ac yn y blaen, ac rydyn ni wedi rhoi lot o gefnogaeth fel maen nhw'n datblygu cynlluniau strategol Cymraeg mewn addysg newydd 10 mlynedd. Mae yna hefyd fforwm addysg iaith Gymraeg ym mhob un sir ac maen nhw wedi datblygu llawer dros y ddwy flynedd diwethaf, ac mae yna lot o arfer da. Mae yna bartneriaid defnydd iaith - penaethiaid ysgolion a'r gymuned ehangach - yn mynd i'r trafodaethau yna. Mae yna lot o waith i'w wneud yn dal i fod, fel mae'r Gweinidog ac Owain wedi dweud, ond dwi wedi gweld newid sylweddol mewn agweddau awdurdodau lleol, a hyd yn oed yng nghanol y pandemig roedd y fforymau iaith addysg yn dal i fwrw ymlaen. Felly, dwi'n meddwl bod ieithwedd yn ddrafftiau'r WESPs/CSCA dwi wedi'u gweld - mae'r ieithwedd yn bositif ac mae yna wir awydd i symud hwn ymlaen a gweithio mewn partneriaeth.
English: But what can you do if they haven't delivered those initial targets - those targets that they set as part of the million Welsh speakers strategy? Is there anything that the Welsh Government can do if local authorities don't deliver against those initial targets?
Welsh: Ond beth ydych chi'n gallu ei wneud os dydyn nhw ddim wedi cyrraedd y targedau cychwynnol hynny felly - y targedau gwnaethon nhw eu gosod fel rhan o gyrraedd y targed miliwn o siaradwyr? Oes yna unrhyw beth mae Llywodraeth Cymru yn gallu ei wneud os nad ydy awdurdodau lleol wedi cyrraedd y targedau cychwynnol hynny?